作者:無名氏
標題:凍蘇秦衣錦還鄉・天下樂
內容:可正是酒冷燈昏夢不成，則我那通也波廳，通廳土坑冷，兀的不著我翻來覆去直到明。且休說冰斷我肚腸，爭些兒凍出我眼睛。(王長者雲)如此般寂寞，先生你怎捱的這等寒苦也？(正末雲)著長者便道恁的八蘇秦，(唱)哎。我可甚麼畫堂春自生！(王長者雲)在下聊備一杯淡酒，與先生盪寒。家童抬上果桌來者。(家童雲)理會的。(抬果桌上，雲)老員外，果桌在此。(王長者雲)將酒來。(家童雲)酒到。(王長者把盞科，雲)斟的滿者，先生請飲一杯。(正末雲)長者先請。(王長者雲)先生請。(正末飲科)(王長者雲)久聞先生胸藏蓋世文章，腹隱安邦妙策。我想太公未遇。持釣於渭水之濱；伍相含冤，吹簫在丹陽之縣。後來興師伐紂。萬萬載書史留名；報恨強吳，千千古丹青畫像。據先生甘貧守困，待勢乘時，所謂蛟龍得雲雨，終非池中之物。且請開懷飲酒者。(詩云)文章錦繡滿胸懷，知是天生冠世才。任使無心求富貴，終須富貴逼人來。(正末唱)。